text: इसने बताया कि उप उच्चायुक्त सैयद हैदर शाह को समन किया गया और भारतीय उच्चायुक्त अजय बिसारिया तथा महावाणिज्य दूतावास के अधिकारियों को पाकिस्तान के पंजाब प्रांत स्थित गुरुद्वारा पंजा साहिब जाने से रोकने और भारतीय श्रद्धालुओं से मिलने से रोकने पर कड़ा विरोध दर्ज कराया गया। पाकिस्तान के विदेश मंत्रालय से अनुमति मिलने के बावजूद अधिकारियों को वहां जाने और श्रद्धालुओं से मिलने से रोका गया।